wickkiey/tamil-wikipedia-chunked huggingface dataset:
# இந்தோனேசிய விடுதலை நாள் அறிவிப்பு

**இந்தோனேசிய விடுதலை நாள் அறிவிப்பு** (ஆங்கிலம்: *Proclamation of Indonesian Independence*; இந்தோனேசியம்: *Proklamasi Kemerdekaan Indonesia*) என்பது நெதர்லாந்து நாட்டில் இருந்து இந்தோனேசியா விடுதலை பெறுவதாக அறிவிக்கப்பட்ட நாளைக் குறிப்பிடுவதாகும்.  
17 ஆகத்து 1945, வெள்ளிக்கிழமை, தோக்கியோ நேரப்படி காலை 10:00 மணிக்கு, ஜகார்த்தா, 56-பெகாங்சான் தைமூர் சாலை *(Jalan Pegangsaan Timur),* சுகார்னோவின் வீட்டில் இருந்து; சுகார்னோவினால் இந்தோனேசிய விடுதலை நாள் அறிவிக்கப்பட்டது. இந்தோனேசிய விடுதலை நாள் அறிவிப்பு ஆவணத்தில் சுகார்னோ மற்றும் முகமது அட்டா *(Mohammad Hatta)* ஆகிய இருவரும் கையெழுத்திட்டனர். அவர்கள் முறையே அதிபர் மற்றும் துணை அதிபராக அடுத்த நாள் நியமிக்கப்பட்டனர். 18 சூன் 1946 அன்று, வெளியிடப்பட்ட அரசாங்க தீர்ப்பாணையின் மூலம் இந்தோனேசிய விடுதலை நாள் அறிவிக்கப்பட்ட தேதி பொது விடுமுறை நாளாக மாற்றப்பட்டது.  
இந்தோனேசியாவில் பல புரட்சிகள் ஏற்படுவதற்கும்; டச்சுக்காரர்களுக்கு எதிராக ஆயுதம் ஏந்திய போராட்டங்கள் நடைபெறுவதற்கும்; மேலும் பல ஆர்ப்பாட்டத் தொடர் நிகழ்ச்சிகள் நடைபெறுவதற்கும்; இந்தோனேசிய விடுதலை நாள் அறிவிப்பு ஒரு மூலகாரணமாக அமைந்தது.
# இந்தோனேசிய விடுதலை நாள் அறிவிப்பு

## பொது

அந்த அறிவிப்பிற்குப் பின்னர், இந்தோனேசிய தேசியப் புரட்சி *(Indonesian National Revolution)* உருவானது; மற்றும் டச்சுக்காரர்களுக்கு எதிராக இந்தோனேசியர்களின் ஆயுதமேந்திய எதிர்ப்புகளும் தொடங்கின. 1949-இல் இந்தோனேசியாவின் விடுதலை அதிகாரப்பூர்வமாக அறிவிக்கப்படும் வரையில், நெதர்லாந்து நாட்டிற்கு எதிரான போராட்டங்கள்; மற்றும் டச்சு சார்பு இந்தோனேசிய மக்களுக்கு *(Pro-Dutch civilians)* எதிரான போராட்டங்களும் தொடர்ந்தன.  
1942-ஆம் ஆண்டில், இரண்டாம் உலகப் போரின் போது இந்தோனேசியாவை ஜப்பானியர்கள் கைப்பற்றிய போது, டச்சுக்காரர்கள் அந்த நாட்டை விட்டு வெளியேறினர். அதன் பின்னர் ஜப்பானியர்கள் இந்தோனேசியாவை மூன்று ஆண்டுகாலம் ஆட்சி செய்தனர். ஜப்பானியர்கள் இந்தோனேசியாவில் இருந்து வெளியேறிக் கொண்டிருக்கும் போது, இந்தோனேசியாவின் விடுதலை அறிவிக்கப்பட்டது.
# இந்தோனேசிய விடுதலை நாள் அறிவிப்பு

## பொது

### ஜப்பானியர் முடிவு

இரண்டாம் உலகப் போருக்குப் பின்னர், டச்சுக்காரர்கள் இந்தோனேசியாவை மீண்டும் ஆட்சி செய்யத் தொடங்கினால், அவர்களுக்கு பிரச்சினைகளை உருவாக்க வேண்டும் என்பதற்காக இந்தோனேசியாவிற்கு விடுதலை வழங்க ஜப்பானியர் முடிவு செய்தனர். ஆகத்து 6 மற்றும் 9-ஆம் தேதிகளில் ஹிரோஷிமா மற்றும் நாகசாக்கி மீது அணுகுண்டுகள் வீசப்பட்டன.  
அதன் பின்னர், இந்தோனேசியா ஜப்பான் நாட்டுத் தரப்பினர் இடையே நடைபெற்ற பேச்சுவார்த்தைகளின் மூலமாக இந்தோனேசிய விடுதலை நாள் அறிவிப்பு ஏற்றுக் கொள்ளப்பட்டது.
# ரஜீவன் ஜெயச்சந்திரமூர்த்தி

**ரஜீவன் ஜெயச்சந்திரமூர்த்தி** (*Rajeevan Jeyachandramoorthy*, பிறப்பு: 28 சூன் 1980) ஓர் இலங்கைத் தமிழ் அரசியல்வாதி ஆவார். 2024 பாராளுமன்றப் பொதுத் தேர்தலில் இவர் தேசிய மக்கள் சக்தியின் சார்பில் யாழ்ப்பாண மாவட்டத்தில் போட்டியிட்டு வெற்றி பெற்றிருந்தார். இவர் 17,000 விருப்பு வாக்குகளைப் பெற்றார். களனிப் பல்கலைக்கழகத்தில் படித்துப் பட்டம் பெற்ற இவர் பாடசாலை ஆசிரியராகவும், அதிபராகவும் பணியாற்றினார்.
# ரஜீவன் ஜெயச்சந்திரமூர்த்தி

## தேர்தல் வரலாறு

**ரஜீவன் ஜெயச்சந்திரமூர்த்தியின் தேர்தல் வரலாறு**  
| 2024 நாடாளுமன்றம் | யாழ்ப்பாணம் மாவட்டம் | மக்கள் விடுதலை முன்னணி | தேசிய மக்கள் சக்தி | align= | } |
| --- | --- | --- | --- | --- | --- |
# நளின் ஹேவகே

**நளின் ஹேவகே** ஓர் இலங்கை அரசியல்வாதி ஆவார். தேசிய மக்கள் சக்தி கட்சியின் உறுப்பினரான இவர் 2024 இலங்கை நாடாளுமன்றத் தேர்தலில் காலி தேர்தல் மாவட்டத்தில் போட்டியிட்டு வெற்றிபெற்றார். இவர் தேசிய மக்கள் சக்தியின் தேசிய செயற்குழு உறுப்பினராகவும் உள்ளார்.
# நளின் ஹேவகே

## தேர்தல் வரலாறு

**நளின் ஹேவகேயின் தேர்தல் வரலாறு**  
| 2024 நாடாளுமன்றம் | காலி மாவட்டம் | மக்கள் விடுதலை முன்னணி | தேசிய மக்கள் சக்தி | } |
| --- | --- | --- | --- | --- |
# நீலக்கொடி கடற்கரை

தீவு]]  
**நீலக்கொடி கடற்கரை** (*Blue Flag beach Blue*), தூய்மையான சுற்றுச்சூழல் கொண்ட கடற்கரைகளுக்கு, நெதர்லாந்து நாட்டின் *சுற்றுச்சூழல் கல்விக்கான அறக்கட்டளை* வழங்கும் நீலக்கொடி விருது ஆகும்.சுற்றுச்சூழல் கல்விக்கான அறக்கட்டளையில் 77 உறுப்பினர் நாடுகளின் 65 அமைப்புகள் செயல்படுகிறது. இதுவரை 48 நாடுகளில் 5,000 கடற்கரைகள் நீலக் கொடி விருது பெற்றுள்ளது. இந்தியா 12 கடற்கரைகளுக்கு நீலக்கொடி விருது பெற்றுள்ளது. அவற்றில் இரண்டு இலட்சத்தீவுகளில் உள்ளது.  
2022ஆம் ஆண்டு நிலவரப்படி, நீலக்கொடி விருது பெற்ற 621 கடற்கரைகளை உள்ளடக்கிய 700க்கும் மேற்பட்ட தளங்களுடன் ஸ்பெயின் முதலிடத்தில் உள்ளது, கிரேக்கம் 570 நீலக்கொடி கடற்கரைகளைக் கொண்டுள்ளது.
# நீலக்கொடி கடற்கரை

## நீலக்கொடிக்கான விளக்கம்

நீலக் கொடி என்பது சுற்றுச்சூழலுக்கு உகந்த மற்றும் சுகாதாரமான வசதிகளுடன் சுத்தமான கடற்கரைகளுக்கு வழங்கப்படும் ஒரு தன்னார்வ குறிச்சொல் ஆகும். சுற்றுச்சூழல் விழிப்புணர்வு, பாதுகாப்பு மற்றும் நிலையான வளர்ச்சி நடைமுறைகள் மூலம் சுற்றுலாத் துறையில் நிலைத்தன்மையை ஊக்குவிக்கும் சூழல் சுற்றுலா மாதிரியின் ஒரு பகுதியாக இந்த விருது உள்ளது.
# நீலக்கொடி கடற்கரை

## வரலாறு

நீலக் கொடி திட்டம் 1985இல் பிரான்சில் தொடங்கப்பட்டது. 1987ஆம் ஆண்டிலிருந்து ஐரோப்பாவிலும், 2001ஆம் ஆண்டு முதல் ஐரோப்பாவிற்கு வெளியே செயல்படுத்தப்பட்டது. ஜப்பான் மற்றும் தென் கொரியா நாடுகள் நீலக் கொடி கடற்கரைகளைக் கொண்ட முதல் ஆசிய நாடுகள் ஆகும்.
# நீலக்கொடி கடற்கரை

## நீலக்கொடி பெறுவதற்கான தகுதிகள்

கடற்கரை நீலக்கொடி இலச்சினை பெறுவதற்கு கடல் நீரின் தரம், சுற்றுச்சூழல் மேலாண்மை, பாதுகாப்பு மற்றும் சுற்றுச்சூழல் தகவல் மற்றும் கல்வி ஆகியவற்றை உள்ளடக்கிய நான்கு வகைகளாகப் பிரிக்கப்பட்டுள்ளது. அவைகள் பின்வருமாறு:
- நீலக் கொடி கடற்கரையில் * சிறந்த குளியலுக்கு தரமான நீர்* கொண்டிருக்க வேண்டும்.
- சுற்றுச்சூழல் கல்வி மற்றும் தகவல்: அனைத்து சான்றளிக்கப்பட்ட கடற்கரைகளிலும் குறைந்தபட்சம் ஒரு நீலக்கொடி தகவல் பலகை இருக்க வேண்டும். குளியல் நீரின் தரம் குறித்த தகவல் பலகையில் காட்டப்பட வேண்டும்.
- சுற்றுச்சூழல் மேலாண்மை: சுற்றுச்சூழலுக்கு கேடு விளைவிக்காமல் பொழுதுபோக்கு நடவடிக்கைகளை நடத்தக்கூடிய கடற்கரைகளுக்கு மட்டுமே நீலக் கொடி அங்கீகாரம் வழங்கப்படுகிறது. நீலக் கொடி கடற்கரை மற்றும் அதன் சுற்றுவட்டாரப் பகுதிகள், பாதைகள், வாகன நிறுத்துமிடம் மற்றும் அணுகல் பாதைகள் ஆகியவை சுத்தமாகவும் நன்கு பராமரிக்கப்பட வேண்டும்.மேலும் இப்பகுதியில் குப்பைகள் குவிவதை அனுமதிக்கக்கூடாது. கடற்கரையில் கழிப்பறைகள் அல்லது ஓய்வறைகளின் எண்ணிக்கை போதுமானதாக இருத்தல் வேண்டும் மற்றும் பலகைகள் மூலம் எளிதாகக் கண்டறிய வசதிகள் இருக்க வேண்டும். அனுமதியின்றி முகாமிடுதல், வாகனம் ஓட்டுதல் மற்றும் குப்பை கொட்டுவது தடைசெய்யப்பட்டுள்ளது. மேலும் உதவிக்கான நாய்களைத் தவிர செல்லப்பிராணிகள், நீலக் கொடி கடற்கரையில் அனுமதிக்கக்கூடாது.
- பாதுகாப்பு மற்றும் சேவைகள்:அதிக எண்ணிக்கையிலான பார்வையாளர்களைக் கொண்ட நீலக் கொடி கடற்கரையானது தகுதிவாய்ந்த மற்றும் எளிதில் அடையாளம் காணக்கூடிய உயிர்காப்பாளர்களால் ரோந்துச் செல்லப்பட வேண்டும். *தனிப்பட்ட மிதக்கும் சாதனம்* (லைப் ஜாக்கெட்), முதலுதவி உபகரணங்கள் கடற்கரையில் இருக்க வேண்டும். உணவு விடுதி இருத்தல் வேண்டும். மேலும் நீலக்கொடி கடற்கரைகளுக்கு கட்டணமில்லாமல் அனுமதி அளிக்க வேண்டும்.
- மாற்றுத்திறனாளிகள் கடற்கரைகளை அணுகக்கூடிய வகையில் சாய்வுதளங்களை கொண்டிருக்க வேண்டும்.
- ஒப்புதல் பெற்ற கடற்கரைகளில் மட்டுமே நீலக்கொடியை பறக்க விடவேண்டும்.
# நீலக்கொடி கடற்கரை

## இந்தியாவில் நீலக்கொடி கடற்கரைகள்

இந்தியாவின் 12 கடற்கரைகள் நீலக்கொடி விருது பெற்றுள்ளது.அவைகள் பின்வருமாறு:
1. கோவளம் கடற்கரை, தமிழ்நாடு
1. ஈடன் கடற்கரைபுதுச்சேரி
1. புரி கடற்கரை, ஒடிசா
1. ருசிகொண்டா கடற்கரை, ஆந்திரப் பிரதேசம்
1. காசர்கோடு கடற்கரை, வடகன்னட மாவட்டம்
1. சிவராஜ்பூர் கடற்கரை, தேவபூமி துவாரகை மாவட்டம், குஜராத்
1. காப்பாடு கடற்கரை, கோழிக்கோடு மாவட்டம், கேரளம்
1. இராதாநகர் கடற்கரை, அந்தமான் நிக்கோபார் தீவுகள்
1. கோக்லா கடற்கரை தாத்ரா & நகர் ஹவேலி மற்றும் தாமன் & தியூ
1. பதுபித்திரி கடற்கரை, உடுப்பி மாவட்டம், கர்நாடகம்
1. மினிக்காய் துண்டி கடற்கரைஇலட்சத்தீவுகள்
1. காத்மாத் கடற்கரை, இலட்சத்தீவுகள்
# நீலக்கொடி கடற்கரை

## இதனையும் காண்க

- இந்திய கடற்கரைகளின் பட்டியல்
# கருங்கல்பாடி

**கருங்கல்பாடி** (*karumgalpadi*) என்பது இந்திய ஒன்றியம், தமிழ்நாட்டின், தருமபுரி மாவட்டம், அரூர் ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும். இது வேடகட்டமடுவு ஊராட்சியால் நிருவகிக்கப்படுகிறது. இந்த ஊர் அரூர் சட்டமன்றத் தொகுதிக்கும், தருமபுரி மக்களவைத் தொகுதிக்கும் உட்பட்டது.
# கருங்கல்பாடி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 44 கிலோமீட்டர் தொலைவிலும், மாநிலத் தலைநகரான சென்னையில் இருந்து 257 கிலோமீட்டர் தொலைவிலும் உள்ளது.
# இந்தோனேசிய விடுதலை நாள்

**இந்தோனேசிய விடுதலை நாள்** (இந்தோனேசியம்: *Hari Ulang Tahun Kemerdekaan Republik Indonesia*; (**HUT RI**) அல்லது *Hari Kemerdekaan* ஆங்கிலம்: *Independence Day of Indonesia*) என்பது 17 ஆகத்து 1945 அன்று, இந்தோனேசிய விடுதலை நாள் அறிவிப்பை நினைவுகூரும் வகையில் இந்தோனேசியாவில் கடைபிடிக்கப்படும் ஒரு தேசிய விடுமுறை தினமாகும்.  
18 சூன் 1946 அன்று, வெளியிடப்பட்ட இந்தோனேசிய அரசாங்க தீர்ப்பாணையின் மூலம் இந்தோனேசிய விடுதலை நாள் அறிவிக்கப்பட்ட தேதி பொது விடுமுறை நாளாக மாற்றம் செய்யப்பட்டது.
# இந்தோனேசிய விடுதலை நாள்

## பொது

இந்த தேசிய தினத்தை கொண்டாடுவதற்காக நாடு முழுவதும் விழாக்கள் நடத்தப்படுகின்றன. அதில் நாடு முழுவதும் நடத்தப்படும் கொடி ஏற்றுதல் விழா முக்கியமான நிகழ்வாகும். அத்துஅடன் வெளிநாடுகளில் உள்ள இந்தோனேசிய தூதரகங்களில் கொடி ஏற்றுதல் விழா நடைபெறுவது வழக்கமாகும்.  
உள்ளூரில் தேசிய தின சமூகப் போட்டிகள், தேசப்பற்று மற்றும் பண்பாட்டு அணிவகுப்புகளும் நடைபெறும். பங்குபெறும் வணிக வளாகங்களுக்கு அரசாங்கத்தின் மூலமாகத் தள்ளுபடிகளை வழங்கப்படுகின்றன. ஆகத்து 16 அல்லது ஆகத்து 17-க்கு முந்தைய கடைசி வெள்ளிக்கிழமை, இந்தோனேசிய அதிபர் இந்தோனேசிய மக்களின் கலந்தாய்வுப் பேரவையில் இருந்து நாட்டு மக்களுக்கு உரையாற்றுவார்.
# இந்தோனேசிய விடுதலை நாள்

## பொது

### மெர்டேக்கா அரண்மனை

ஆகத்து 17 அன்று மேற்கு இந்தோனேசிய நேரம் 10:00 மணிக்கு அனைத்து இந்தோனேசிய தேசிய தொலைக்காட்சி சேவைகளும், பாரம்பரியமாக தேசிய விடுதலை தின விழா நிகழ்ச்சிகளை ஜகார்த்தாவில் உள்ள மெர்டேக்கா அரண்மனையில் இருந்து நேரடியாக ஒளிபரப்பு செய்கின்றன.  
அந்த நாளின் தொடக்கத்தில், இந்தோனேசியா முழுவதும் உள்ள நகரங்கள் மற்றும் குறுமாநிலங்கள் அந்தந்த நகர அரங்குகளில் கொடி ஏற்றும் விழாவை நடத்துகின்றன. தெருக்கள், பொது இடங்கள் மற்றும் பொதுப் போக்குவரத்து வாகனங்கள் போன்றவை தேசப்பற்று அலங்காரங்களால் அலங்கரிக்கப் படுகின்றன.  
மற்றும் ஆகத்து மாதம் முழுவதும் இந்தோனேசியாவின் தேசியக் கொடியைக் குறிக்கும் சிவப்பு மற்றும் வெள்ளை நிறங்கள்; நாடு முழுவதும் ஆதிக்கம் செலுத்துவது வழக்கமாக அமையும்.
# இந்தோனேசிய விடுதலை நாள்

## காட்சியகம்

**இந்தோனேசிய விடுதலை நாள் காட்சிப் படங்கள்**
# இந்தோனேசிய கொடி

**இந்தோனேசிய கொடி** (இந்தோனேசியம்: *Bendera Negara Indonesia*; ஆங்கிலம்: *Flag of Indonesia*) என்பது இந்தோனேசியாவின் அதிகாரப்பூர்வமான தேசியக் கொடி ஆகும். இந்தக் கொடி சாங் மேரா பூத்தே *(Sang Merah Putih),* சாங் சக்கா மேரா பூத்தே *(Sang Saka Merah Putih),* மேரா பூத்தே *(Merah Putih)* என்று பரவலாகவும் அழைக்கப்படுகிறது.  
இது 1945 ஆகத்து 17 அன்று ஜகார்த்தாவில் உள்ள 56 புரோகிலமாசி சாலையில் (முன்னர் தைமூர் சாலை) இந்தோனேசிய விடுதலை நாளின் போது அறிமுகப்படுத்தப்பட்டு உயர்த்தப்பட்டது; மேலும் 27 திசம்பர் 1949 அன்று டச்சுக்காரர்கள் இந்தோனேசிய இறையாண்மையை முறையாக மாற்றியபோது மீண்டும் உயர்த்தப்பட்டது. அன்றிலிருந்து கொடியின் வடிவமைப்பு மாறாமல் உள்ளது.
# இந்தோனேசிய கொடி

## பொது

இந்தோனேசியக் கொடியின் நிறங்கள் 13-ஆம் நூற்றாண்டின் மஜபாகித் பேரரசின் பதாகையிலிருந்து பெறப்பட்டதாகவும் அறியப்படுகிறது.  
இருப்பினும், சிவப்பு மற்றும் வெள்ளை வண்ண அடையாளங்கள்; பழைய ஆசுத்திரோனீசிய புராணங்களில் காணப் படுகின்றன என்றும் கூறப்படுகிறது. அதனால்தான் இந்த நிறங்கள் ஆசுத்திரோனீசியா முழுவதும் பல நாடுகளின் கொடிகளில் காணப்படுகின்றன.
# இந்தோனேசிய கொடி

## காட்சியகம்

**இந்தோனேசிய கொடியின் காட்சிப் படங்கள்**
# நடுத் தீவு

**நடுத் தீவு**, *முதலைத் தீவு* என்றும் அழைக்கப்படுவது (*Central Island*, also known as *Crocodile Island*) கென்யாவில் துர்க்கானா ஏரியின் நடுவில் அமைந்துள்ள ஒரு எரிமலைத் தீவு ஆகும். இது **நடுத் தீவு தேசிய பூங்காவின்** அமைவிடமாக உள்ளது, இது கென்யா வனவிலங்கு பணியகத்தால் நிருவகிக்கப்படுகிறது.
# நடுத் தீவு

## பருந்துப் பார்வை

நடுத் தீவு ஒரு டசன் பள்ளங்களாலும் கூம்புகளாலும் ஆனது. அவற்றில் மூன்று சிறிய ஏரிகளும் உள்ளன. இரண்டு பெரிய ஏரிகள் ஒரு கிலோமீட்டர் அகலமும் சுமார் 80 மீ ஆழமும் கொண்ட பள்ளங்களை ஓரளவு நிரப்பியதாக உள்ளன. அவற்றின் கரைகள் கடல் மட்டத்திற்கு அருகில் உள்ளன. தீவின் மிக உயரமான இடம் 550 மீட்டர் உயரமாகும் என்றாலும், ஏரியின் மேற்பரப்பில் இருந்து காணக்கிட்டால் சுமார் 190 மீ உயரமாகும். பல சிறிய தீவுகள் பகுதியளவு நீரில் மூழ்கியதாக தீவின் விளிம்புகளில் உள்ளன. மேலும் கூம்புகளும், எரிமலை குமிழ்களும் தீவின் அருகே ஏரியின் மேற்பரப்புக்கு அடியில் காணப்படுகின்றன.  
தீவில் உள்ள எரிமலைவாயின் செயல்பாடு மத்திய பள்ளத்தின் NE-to-SE விளிம்பில் குவிந்துள்ளது. எரிமலை வாயிலிருந்து கந்தக உமிழ்வுகள் 1930 களில் காணப்பட்டன. 1974 ஆம் ஆண்டில் உருகிய கந்தகத்தின் தீவிர உமிழ்வு மற்றும் நீராவி மேகங்கள் நிலப்பகுதியிலிருந்து காணப்பட்டன.
# இரும்பு ஆக்சைடு

**இரும்பு ஆக்சைடு** (*Iron oxide*) என்பது இரும்பு மற்றும் ஆக்சிசன் ஆகிய தனிமங்கள் சேர்ந்து உருவாகும் ஒரு வேதிச் சேர்மம் ஆகும். பல இரும்பு ஆக்சைடுகள் அங்கீகரிக்கப்பட்டுள்ளன. பெரும்பாலும் அவை விகிதவியலுக்கு ஒவ்வாத அளவுகளில் சேர்ந்து உருவாகின்றன. பெரிக் ஆக்சி ஐதராக்சைடுகள் இதனுடன் தொடர்புடைய வகையிலான சேர்மங்களாகும். துரு எனப்படும் ஆக்சைடு இதில் மிகவும் பிரபலமானது ஆகும்.  
இரும்பு ஆக்சைடுகளும் ஆக்சி ஐதராக்சைடுகளும் இயற்கையில் பரவலாக உள்ளன. இவை பல புவியியல் மற்றும் உயிரியல் செயல்முறைகளில் முக்கியப் பங்கு வகிக்கின்றன. இரும்புத் தாதுக்கள், நிறமிகள், வினையூக்கிகள் மற்றும் தெர்மைட்டு எனப்படும் இரும்புத்துருக் கலவை ஆகியவற்றில் பயன்படுத்தப்படுகின்றன. மேலும் இவை ஈமோகுளோபினில் காணப்படுகின்றன. இரும்பு ஆக்சைடுகள் வண்ணப்பூச்சுகள், பூச்சுகள் மற்றும் வண்ண காங்கிரீட்டுகளில் மலிவான மற்றும் நீடித்த நிறமிகளாகும். பொதுவாகக் கிடைக்கும் வண்ணங்கள் மஞ்சள்/ஆரஞ்சு/சிவப்பு/பழுப்பு/கருப்பு நிறங்களில் இருக்கும். உணவு வண்ணமாகப் பயன்படுத்தும்போது, ஐ எண் ஈ172 என்ற எண்ணால் இது அடையாளப்படுத்தப்படுகிறது.
# இரும்பு ஆக்சைடு

## விகிதவியல்

இரும்பு ஆக்சைடுகள் இரும்பு (Fe(II)) அல்லது பெரிக்கு (Fe(III)) அல்லது இரண்டும் கலந்தவையாகும். இவை எண்கோண அல்லது நாற்கர ஒருங்கிணைப்பு வடிவவியலைப் பின்பற்றுகின்றன. பூமியின் மேற்பரப்பில் ஒரு சில ஆக்சைடுகள் மட்டுமே குறிப்பிடத்தக்கவை, குறிப்பாக வூசுட்டைட்டு, மேக்னடைட்டு மற்றும் ஏமடைட்டு என்பவை குறிப்பிடத்தக்கவையாகும்.
- Fe<sup>II</sup> ஆக்சைடுகள்
- FeO: இரும்பு(II) ஆக்சைடு, ஊசுட்டைட்டு
- Fe<sup>II</sup> மற்றும் Fe<sup>III</sup> இரண்டின் கலப்பு ஆக்சைடுகள்
- Fe<sub>3</sub>O<sub>4</sub>: இரும்பு(II,III) ஆக்சைடு, மேக்ணடைட்டு
- Fe<sub>4</sub>O<sub>5</sub>
- Fe<sub>5</sub>O<sub>6</sub>
- Fe<sub>5</sub>O<sub>7</sub>
- Fe<sub>25</sub>O<sub>32</sub>
- Fe<sup>III</sup> ஆக்சைடுகள்
- Fe<sub>2</sub>O<sub>3</sub>: இரும்பு(III) ஆக்சைடு
- α-Fe<sub>2</sub>O<sub>3</sub>: ஆல்பா நிலை, ஏமடைட்டு
- β-Fe<sub>2</sub>O<sub>3</sub>: பீட்டா நிலை
- γ-Fe<sub>2</sub>O<sub>3</sub>: காமா நிலை, மேக்ணடைட்டு
- ε-Fe<sub>2</sub>O<sub>3</sub>: எப்சிலான் நிலை
# இரும்பு ஆக்சைடு

## வெப்ப விரிவு

| Fe<sub>2</sub>O<sub>3</sub> | 14.9 |
| --- | --- |
| Fe<sub>3</sub>O<sub>4</sub> | >9.2 நீர்நீக்கம் தொடங்கிவிட்டால் FeO<sub>2</sub>H<sub>*x*</sub> (0 < *x* < 1) உருவாகும்.
* பச்சை-துரு  
==வினைகள்==
ஊது உலை மற்றும் தொடர்புடைய தொழிற்சாலைகளில், இரும்பு ஆக்சைடுகள் இரும்பு உலோகமாக மாற்றப்படுகின்றன. கார்பனின் பல்வேறு வடிவங்கள் இவ்வினையில் குறைக்கும் முகவர்களாகச் செயல்படுகின்றன. ஒரு பிரதிநிதி வினை பெரிக் ஆக்சைடுடன் தொடங்குகிறது.:  
:2 Fe<sub>2</sub>O<sub>3</sub> + 3 C -> 4 Fe + 3 CO<sub>2</sub>  
==இயற்கையில் ==
இரும்பு பல உயிரினங்களில் பெரிட்டின் வடிவில் சேமிக்கப்படுகிறது. பெரிட்டின் என்பது ஒரு கரையும் புரத உறையில் பொதிந்திருக்கும் இரும்பு ஆக்சைடு ஆகும்.  
செவனெல்லா ஒணிடென்சிசு, சியோபாக்டர் கந்தக ஒடுக்கிகள் மற்றும் சியோபாக்டர் உலோக ஒடுக்கிகள் உள்ளிட்ட பாக்டீரியாவின் வகைகள், இரும்பு ஆக்சைடுகளை முனைய எலக்ட்ரான் ஏற்பிகளாகப் பயன்படுத்துகின்றன.
==பயன்கள்==
ஏறக்குறைய அனைத்து இரும்பு தாதுக்களும் ஆக்சைடுகளாகும். எனவே அந்த வகையில் இந்த பொருட்கள் இரும்பு உலோகம் மற்றும் அதன் பல சேர்மங்களுக்கு முக்கியமான முன்னோடிகளாகும்.  
இரும்பு ஆக்சைடுகள் முக்கியமான நிறமிகளாகும். பல்வேறு வண்ணங்களில் (கருப்பு, சிவப்பு, மஞ்சள்) இவை காணப்படுகின்றன. இவை மலிவானவை, வலுவான நிறமுடையவை மற்றும் நச்சுத்தன்மையற்றவை என்பவை இவற்றின் பல நன்மைகளில் சிலவாகும்.  
மேக்ணடைட்டு என்பது காந்த பதிவு நாடாக்களின் ஓர் அங்கமாகும். |
# இந்தோனேசிய துணை அதிபர்

**இந்தோனேசிய துணை அதிபர்** அல்லது **இந்தோனேசிய குடியரசின் துணைத் தலைவர்** (ஆங்கிலம்: *Vice President of Indonesia*; இந்தோனேசியம்: *Wakil Presiden Republik Indonesia*) என்பவர் இந்தோனேசிய அரசாங்கத்தின் நிர்வாகப் பிரிவில் இந்தோனேசிய அதிபருக்குப் பிறகு இரண்டாவது மிக உயர்ந்த அதிகாரி ஆவார். இவர் இந்தோனேசிய அதிபருக்கு அடுத்த நிலையில் உள்ளார்.  
தற்போது ஜிப்ரான் ரகபுமிங் ரகா என்பவர் இந்தோனேசியாவின் துணை அதிபராக உள்ளார் இவர் 14-ஆவது துணை அதிபர்; மற்றும் இந்தோனேசியாவின் மிக இளைய துணை அதிபரும் ; இவர் 20 அக்டோபர் 2024 அன்று பதவியேற்றார்.
# இந்தோனேசிய துணை அதிபர்

## பொது

இந்தோனேசிய துணை அதிபர் பதவி 1945-ஆம் ஆண்டில் அரசியலமைப்பு உருவாக்கப்பட்ட போது நிறுவப்பட்டது. இந்தப் பதவி முதன்முதலில் 18 ஆகத்து 1945 அன்று முகமது அட்டாவிற்கு வழங்கப்பட்டது.  
இந்தோனேசிய துணை அதிபருக்கான வேட்பாளர் பிறப்பிலிருந்து இந்தோனேசிய குடிமகனாக இருக்க வேண்டும்; மற்றும் ஓர் அரசியல் கட்சி அல்லது அரசியல் கட்சிகளின் கூட்டணியால் பரிந்துரைக்கப்பட வேண்டும் என்று 1945-ஆம் ஆண்டில் அரசியலமைப்பில் கூறப்பட்டு உள்ளது.
# இந்தோனேசிய துணை அதிபர்

## தகுதிகள்

**இந்தோனேசிய துணை அதிபருக்கான தகுதிகள்:**  
- ஒரே கடவுளை நம்பிக்கை;
- பிறப்பிலிருந்து இந்தோனேசிய குடிமகனாக இருக்க வேண்டும்;
- தேசத்திற்கு துரோகம் செய்திருக்கக் கூடாது; எந்த ஊழலோ அல்லது பிற குற்றங்களிலோ ஈடுபட்டு இருக்கக் கூடாது;
- கடமைகளைச் செய்ய உடல் ரீதியாகவும் மன ரீதியாகவும் திறன் கொண்டவராக இருக்க வேண்டும்;
- இந்தோனேசியா குடியரசில் நிரந்தர குடியிருப்பாளராக இருக்க வேண்டும்;
- லஞ்ச ஒழிப்பு ஆணையத்திடம் தம்முடைய தனிப்பட்ட சொத்துகள் குறித்து தெரிவித்து இருக்க வேண்டும்;
- அரசுக்கு இழப்பை ஏற்படுத்தக்கூடிய தனிப்பட்ட அல்லது கூட்டுக் கடன்கள் இல்லாமல் இருக்க வெண்டும்;
- நீதிமன்ற தீர்ப்பின் மூலம் திவாலானதாக அறிவிக்கப்பட்டு இருக்கக் கூடாது;
- எந்த இழிவான செயலிலும் ஈடுபட்டு இருக்கக் கூடாது;
- வாக்காளராகப் பதிவு செய்யப்பட்டு இருக்க வேண்டும்;
- வரி செலுத்துபவராக பதிவு செய்து, குறைந்தபட்சம் கடந்த ஐந்து ஆண்டுகளாக வரி செலுத்தி இருக்க வேண்டும்;
- இதற்கு முன்பு இரண்டு முறை துணைத் தலைவராக இருந்து இருக்கக் கூடாது;
- பஞ்சசீலா, 1945 அரசியலமைப்பு மற்றும் இந்தோனேசிய விடுதலை அறிவிப்பின் பார்வைக்யில் விசுவாசமாக இருக்க வேண்டும்;
- ஐந்து ஆண்டுகளுக்கும் மேலாக சிறைத்தண்டனை விதிக்கப்பட்டு இருக்கக் கூடாது.
- 35 வயதுக்கும் குறைவாக இருக்கக்கூடாது;
- குறைந்த பட்சம் மூத்த உயர்நிலைப் பள்ளி அல்லது அதே மட்டத்தில் உள்ள மற்ற பள்ளியில் படித்திருக்க வேண்டும்;
- இந்தோனேசியாவின் பொதுவுடைமை கட்சியிலோ அல்லது அந்தக் கட்சியின் பொது அமைப்பிலோ ஒருபோதும் உறுப்பினராக இருந்து இருக்கக் கூடாது.
- துணை அதிபரின் பதவியை நிறைவேற்றுவதற்கான தொலைநோக்கு, நோக்கம் மற்றும் திட்டங்கள் இருக்க வேண்டும்;.
# பாலையம்பட்டி

**பாலையம்பட்டி** அல்லது "பாளையம்பட்டி" என்பது இந்தியா தமிழ்நாடு மாநிலத்தின் விருதுநகர் மாவட்டத்திலுள்ள ஒரு புறநகர்ப் பகுதியாகும்.
# பாலையம்பட்டி

## அமைவிடம்

கடல் மட்டத்திலிருந்து சுமார் 123.12 மீ. உயரத்தில், என்ற புவியியல் ஆள்கூறுகள் கொண்டு பாலையம்பட்டி அமையப் பெற்றுள்ளது.
# பாலையம்பட்டி

## மக்கள்தொகை பரம்பல்

2011-ஆம் ஆண்டு மக்கள்தொகை கணக்கெடுப்பின் அடிப்படையில், பாலையம்பட்டி ஊரின் மொத்த மக்கள்தொகை 18,576 பேர் ஆகும்.
# பாலையம்பட்டி

## அரண்மனை மண்டபம்

இராமநாதபுரம் சமசுதானத்திலிருந்த 14 ஜமீன்களில் ஒன்றான பாலையம்பட்டி ஜமீன் (முன்பு ஒரு பாளையத்திற்குத் தலைமையிடமாக இப்பகுதி இருந்ததால் பாளையம்பட்டி என்று அழைக்கப்பட்டது) அரண்மனை மண்டபம் ஒன்றைக் கொண்டிருந்தது. பிற்காலத்தில், பல ஆண்டுகளாக இந்த அரண்மனை மண்டபம் சிதிலமடைந்து இருந்ததால், சுமார் ரூ.2 கோடி செலவில் இப்போது புனரமைக்கப்பட்டு பழமை மாறாமல் உள்ளது.
# பாலையம்பட்டி

## சமயம்

### இந்துக் கோயில்

தமிழ்நாடு அரசின் இந்து சமய அறநிலையத் துறை கட்டுப்பாட்டில் பராமரிக்கப்படும் ஆயிர வைசிய காசுக்கார செட்டி நீராவி விசுவநாத சுவாமி கோயில் என்ற சிவன் கோயில் ஒன்று பாலையம்பட்டி ஊரில் அமைந்துள்ளது.
# பாலையம்பட்டி

## அரசியல்

பாலையம்பட்டி பகுதியானது, அருப்புக்கோட்டை (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, விருதுநகர் மக்களவைத் தொகுதி சார்ந்தது.
# தலசாரி கடற்கரை

குறைந்த அலையின் போது தலசாரியில் எடுக்கப்பட்ட பீங்கான் நண்டு]]
**தலசாரி கடற்கரை** (*Talasari Beach*) என்பது இந்தியாவின் ஒடிசா மாநிலம் பாலேசுவர் மாவட்டத்தில் உள்ள கடற்கரை ஆகும். இது இந்தியாவின் வடகிழக்குக் கடற்கரையில் அமைந்துள்ளது.  
*தலசாரி* என்ற பெயர் இரண்டு ஒடியா சொற்களான தலாவும் (ତାଳ) (பனை) சாரி/*சாரணியும்* (ସାରି/ସାରଣୀ) இணைத்துப் பெறப்பட்டது. இந்த இடத்தைச் சுற்றி பனை மரங்கள் வரிசையாக இருப்பதால் இதற்கு இப்பெயர் வழங்கப்பட்டது. தலா என்ற சொல்லுக்கு தாளம் என்றும் பொருள்படும் எனவும் கூறப்படுகிறது. இது கடல் அலைகளினால் ஏற்படும் அலையோசையினைப் பிரதிபலிக்கிறது.  
சுபர்ணரேகா ஆறு தலாசாரி கடற்கரையின் காட்சி ஈர்ப்பை அதிகரிக்கிறது. கடற்கரையில் உள்ள மணல் குன்றுகளும் சிவப்பு நண்டுகளும், அருகிலுள்ள மீன்பிடிக் குக்கிராமங்கள், பிச்சித்ரபூரில் உள்ள சதுப்புநில மரங்கள் ஆகியவை இப்பகுதியின் சுற்றுலா முக்கியத்துவம் வாய்ந்த பிற இடங்களாகும்.
# தலசாரி கடற்கரை

## கண்ணோட்டம்

இந்த இடத்தில் பரந்த அளவிலான பசுமையான நெல் வயல்கள், ஏராளமான ஆறுகள், நீல மலைகள், விரிவான கடற்கரைகள் உள்ளன. கடற்கரையில் உயரமான தென்னை மரங்கள், பனை மரங்கள், சவுக்கு மரங்கள் உள்ளன. உதய்பூர் கடற்கரை இந்தப் பகுதியின் கடைசியாக உள்ளக் கடற்கரையாகும்.  
நீரோடை நிரம்பி வழியும் போது, படகு உதவியுடன் மட்டுமே பிரதானக் கடற்கரையை அடைய முடியும். ஆனால் மற்ற நேரங்களில், வறண்ட ஆற்றுப் படுகை வழியாக நடந்து செல்லலாம். இந்த இடம் ஓரளவு காற்று வீசும் இடமாக அமைந்துள்ளது.  
ஒடிசாவில் மக்கள் குறைவாகக் கூடுமிடமாக இக்கடற்கரை உள்ளது. ஒடிசாவின் மற்ற கடற்கரைகளைப் போல தலசாரி கடற்கரைக்கு மக்கள் அடிக்கடி அதிகமாக வருவதில்லை. தலசாரி கடற்கரையில் உள்ள கடல் கொந்தளிப்பாக இல்லாமல் அமைதியாக இருக்கும்.  
இது வடக்கில் ஒடிசாவின் கடைசி கடற்கரையாகும்.
# தலசாரி கடற்கரை

## புவியியல்

புவியியல் ரீதியாக தலசாரி 21° 35'48 "N அட்சரேகைக்கும் 87° 27'17" E தீர்க்கரேகைக்கும் இடையில் அமைந்துள்ளது.  
தலசாரியின் கடற்கரை மீன்பிடி கிராமங்களுக்கும், கடல் உணவுகளுக்கும் ஓரளவு மக்கள் மத்தியில் பிரபலமானது. தீகா கடற்கரை தலசாரி கடற்கரையிலிருந்து 7 கி. மீ. மட்டுமே தொலைவில் உள்ளது.
# தலசாரி கடற்கரை

## காலநிலை

இந்த இடத்தில் ஆண்டு முழுவதும் 156.84 செ.மீ. மழைப்பொழிவினைப் பெறுகிறது. கோடைக் காலத்தில், வெப்பநிலை அதிகமாக இருக்கும். சில நேரங்களில் 40 பாகை செல்சியசு வரை வெப்பம் அடையும். குளிர்காலத்தில், 14 பாகை செல்சியசாக இருக்கும்.
# தலசாரி கடற்கரை

## போக்குவரத்து

ஒடிசாவில் தலசாரி ஜலேசுவரிலிருந்து 36 கி,மீ. தொலைவில் உள்ளது. அருகிலுள்ள தொடருந்து நிலையம் ஜலேசுவரில் உள்ளது. கொல்கத்தா அருகிலுள்ள வானூர்தி நிலையம் ஆகும். இது தலசாரியிலிருந்து 180 கி.மீ. தூரத்தில் உள்ளது. இது பாலேசுவருடன் நன்றாக இணைக்கப்பட்டுள்ளது. இருப்பினும், மேற்கு வங்கத்தின் திகாவிலிருந்து தலசாரி 8-10 கி.மி. தூரத்தில் உள்ளது. ஹவுராவிலிருந்து புதிய திகாவிற்கு தொடருந்துச் சேவைத் தொடங்கப்பட்டுள்ளது. ஒரு மகிழ்வுந்தில் திகா தொடருந்து நிலையத்திலிருந்து தலசாரிக்கு சுமார் 15 நிமிடப் பயணத்தில் சென்றடையலாம்.
# தலசாரி கடற்கரை

## சுற்றுலா இடங்கள்

பிப்ரவரியில், முந்திரி மரங்களில் காணப்படும், சிவப்பு, ஆரஞ்சு மலர்கள், முந்திரிப் பருப்பு பழத்திற்கு வெளியே தொங்குவதைக் காணலாம்.  
ஒடிசா அரசால் நடத்தப்படும் ஒரு சில சிறிய உணவகங்கள், பந்தாசாலாவும் உள்ளன.  
கடற்கரை மிகவும் தட்டையானது. அலைகள் அதிக அளவில் இருக்காது. எனவே கடற்கரை விளையாடுவதற்குச் சிறந்தது. சுபர்ணரேகா ஆற்றின் முகத்துவாரத்தைத் தூரத்திலிருந்து காணலாம்.  
காலையில் மீன் சந்தையாகச் செயல்படும் கடற்கரையில் ஒரு படகு குலாம் உள்ளது.
# டாக்டர் ஆ. ப. ஜெ. அப்துல் கலாம் சாலை

**டாக்டர் ஆ. ப. ஜெ. அப்துல் கலாம் சாலை** இந்தியாவில் புது தில்லியில் உள்ள ஒரு சாலை ஆகும். இது முன்னர் ஔரங்கசீப் சாலை என்று அழைக்கப்பட்டது.)இது வடகிழக்கு முனையில், மான்சிங் சாலை, ஜாஜகான் சாலை, இமாயூன் சாலை, பிருத்விராஜ் சாலை, வடகிழக்கில் கான் சந்தை செல்லும் சாலையில் உள்ள 'தாஜ் மான்சிங் உணவகம்' வரை நீண்டுள்ளது. தென்மேற்கு முனையில் இது முசுதபா கெமல் அட்டாதுர்க் மார்க்கம், சப்தர்ஜங் சாலை சந்திப்பு வரையுள்ளது.  
ஆர்செலர் மிட்டலின் இலட்சுமி மித்தல், டி. எல். எப். நிறுவனர் கே. பி. சிங், மேக்சு கெல்த்கேர் நிறுவனத்தின் அனல்ஜித் சிங் போன்ற பல இந்திய பில்லியனர்களின் தாயகமாக இது உள்ளது.
# டாக்டர் ஆ. ப. ஜெ. அப்துல் கலாம் சாலை

## டாக்டர் ஆ. ப. ஜெ. அப்துல் கலாம்

டாக்டர் அ. ப. ஜெ. அப்துல் கலாம் (1931-2015) ஓர் இந்திய விஞ்ஞானியும் அரசியல்வாதியும் ஆவார். 2002 முதல் 2007 வரை இந்தியாவின் 11ஆவது குடியரசுத் தலைவராக பணியாற்றினார். இந்தியாவின் விண்வெளித் திட்டம், ஏவுகணை வளர்ச்சியில் கலாம் ஒரு முன்னணி நபராக இருந்தார். இதனால் இவருக்கு "இந்தியாவின் ஏவுகணை மனிதன்" என்று அழைக்கப்பட்டார். இந்தியாவின் அணு ஆயுத சோதனைகளிலும் இவர் பங்கு வகித்தார். தனது தரமான ஆளுமைக்கு பெயர் பெற்ற கலாம், பொதுமக்களிடையே பிரபலமாக இருந்தார். மேலும் "மக்கள் குடியரசுத் தலைவர்" என்று நினைவுகூரப்படுகிறார். குடியரசுத் தலைவராகப் பதவி ஏற்றப்பின்பும் கல்வி, எழுத்து மூலம் மக்களை தொடர்ந்து ஊக்கப்படுத்தினார். இவர் 2015-இல் தனது 83 வயதில் இறந்தார்.
# டாக்டர் ஆ. ப. ஜெ. அப்துல் கலாம் சாலை

## சந்திப்பு

துக்ளக் சாலை கடக்கும் இடத்தில் ஒரு சந்திப்பு உள்ளது. இந்தச் சாலையில் உள்ள நிலம் 500 கோடி ரூபாய் (ஏக்கருக்கு சுமார் 80 மில்லியன் டாலர்) மதிப்புடையது.
# டாக்டர் ஆ. ப. ஜெ. அப்துல் கலாம் சாலை

## 2014-ம் ஆண்டு பெயர் மாற்றம்

டாக்டர் அ. ப. ஜெ. அப்துல் கலாம் சாலை முன்பு *ஔரங்கசீப் சாலை* என்று அழைக்கப்பட்டது. முகலாய பேரரசர் ஔரங்கசீப்பின் நினைவாக ஆங்கிலேயர்களால் இச்சாலைப் பெயரிடப்பட்டது. நவம்பர் 2014 இல், தில்லி சீக்கிய குருத்வாரா நிர்வாகக் குழு, ஒன்பதாவது சீக்கிய குரு குரு தேக் பகதூரின் நினைவாக ஔரங்கசீப் சாலையின் பெயரை மாற்ற வேண்டும் என்று இந்திய பிரதமரிடம் மனு அளிக்கப்பட்டது. மத ஒடுக்குமுறைக்காக பிரபலமற்ற முகலாயப் பேரரசர் ஔரங்கசீப்பின் உத்தரவின் பேரில் குரு தேக் பகதூர் தில்லியில் தூக்கிலிடப்பட்டார். கனேடிய எழுத்தாளரும், பாக்கித்தான் வம்சாவளியைச் சேர்ந்த ஆர்வலருமான தாரெக் ஃபத்தா, அவுரங்கசீப் சாலையை தாரா சிக்கோ சாலை என்று மறுபெயரிட பரிந்துரைத்தார். அவுரங்காசீப்பின் சகோதரர் தாரா சிகோவின் , பின்னர் தூக்கிலிடப்பட்டார்.  
29 ஆகத்து 2015 அன்று கிழக்கு தில்லிக்கான இந்திய நாடாளுமன்றத்தின் பாஜக உறுப்பினரான மகேசு கிரி வேண்டுகோளின் பேரில் ஔரங்கசீப் சாலை டாக்டர் ஆ. ப. ஜெ அப்துல் கலாம் சாலை என்று தில்லி மாநகராட்சி மூலம் மறுபெயரிடப்பட்டது.  
"மக்கள் குடியரசுத் தலைவருக்கு அஞ்சலி செலுத்தும் வகையில், புது தில்லியில் உள்ள ஔரங்கசீப் சாலையை டாக்டர் ஆ. ப. ஜெ. அப்துல் கலாம் சாலை என்று மறுபெயரிட நான் முன்மொழிகிறேன் என மகேசு கிரி தெரிவித்தார்.
# டாக்டர் ஆ. ப. ஜெ. அப்துல் கலாம் சாலை

## 2014-ம் ஆண்டு பெயர் மாற்றம்

### விமர்சனம்

*டாக்டர் ஆ. ப. ஜெ. அப்துல் கலாம் சாலை* என ஔரங்கசீப் சாலை பெயர் மாற்றப்பட்டது. வரலாற்றாசிரியர்களின் பல்வேறு பிரிவுகள், அரசியல்வாதிகளிடமிருந்து விமர்சனங்களைப் பெற்றது. அதாவது ஜனதா தளத்தின் சரத் யாதவ், பகுஜன் சமாஜ் கட்சி தலைவர் மாயாவதி, தேசியவாத காங்கிரசு கட்சி தாரிக் அன்வர், அனைத்திந்திய மஜ்லிசே இத்திகாதுல் முசுலிமீன் அசதுத்தீன் ஒவைசி உள்ளிட்டோர் எதிர்ப்புத் தெரிவித்தவர்கள் ஆவார்..
# கென் ஓனோ

**கென் ஓனோ** (*Ken Ono*, பிறப்பு மார்ச் 20, 1968) என்பவர் ஒரு அமெரிக்க கணிதவியலாளர் ஆவார். இவர் எண் கோட்பாடு ஆய்வுத் துறைகளில் ஆர்வம் கொண்டவர். இவர் புரோவோஸ்ட்டின் எஸ்.டி.இ.எம் ஆலோசகராகவும், வர்ஜீனியா பல்கலைக்கழகத்தில் மார்வின் ரோசன்ப்ளம் கணித பேராசிரியராகவும் உள்ளார். இவர் தன் கணித வாழ்வில் பல கண்டுபிடிப்புகளை நிகழ்த்தியுள்ளார்.
# கென் ஓனோ

## துவக்க கால வாழ்க்கையும், கல்வியும்

ஓனோ 1968, மார்ச், 20 அன்று பென்சில்வேனியாவில் உள்ள பிலடெல்பியாவில் பிறந்தார். இவர் இரண்டாம் உலகப் போருக்குப் பிறகு யப்பானில் இருந்து அமெரிக்காவிற்கு குடிபெயர்ந்த கணிதவியலாளர் தகாஷி ஓனோவின் மகனாவார். கனடாவில் உள்ள பிரிட்டிஷ் கொலம்பியா பல்கலைக்கழகத்தில் இருந்து பென்சில்வேனியா பல்கலைக்கழகத்தில் ஒரு பணிக்காக இவரது தந்தை அமெரிக்கா வந்ததால் கென் ஓனோ அமெரிக்காவில் பிறந்தார்.  
1980 களில், ஓனோ டவ்சன் உயர்நிலைப் பள்ளியில் பயின்றார், ஆனால் படிப்பை விட்டுவிட்டார். பின்னர் இவர் உயர்நிலைப் பள்ளி பட்டயம் இல்லாமல் சிகாகோ பல்கலைக்கழகத்தில் சேர்ந்தார். அங்கு அவர் மிதிவண்டி பந்தயங்களில் கலந்துகொண்டார். மேலும் இவர் பெப்சி - மியாதா மிதிவண்டி ஓட்டுவோர் குழுவில் உறுப்பினராக இருந்தார்.  
இவர் 1989 இல் சிகாகோ பல்கலைக்கழகத்தில் தனது இளங்கலைப் பட்டத்தைப் பெற்றார், அங்கு இவர் சை அப்சிலோன் சகோதரத்துவ அமைப்பில் உறுப்பினராக இருந்தார்.
# கென் ஓனோ

## தொழில்

ஓனோ 1991 முதல் 1993 வரை வூட்பரி பல்கலைக்கழகத்தில் ஆசிரியராகவும், 1993 முதல் 1994 வரை ஜோர்ஜியா பல்கலைக்கழகத்தில் வருகைதரு உதவிப் பேராசிரியராகவும், அர்பானா-சாம்பெய்னில் உள்ள இல்லினாய்ஸ் பல்கலைக்கழகத்தில் வருகைதரு உதவிப் பேராசிரியராகவும் 1994 முதல் 1995 வரை பணியாற்றினார் இவர் 2022 இலையுதிர்காலத்தில் துறைத் தலைவராக தனது பதவிக் காலத்தை முடித்துக் கொண்டு வர்ஜீனியா பல்கலைக்கழகத்தில் எஸ்.டி.ஈ.எம் ஆலோசகராக ஆனார்.
# தேல் ஆறு

**தேல் ஆறு** (*Tel River*) இந்தியாவின் ஒடிசா நபரங்பூர், கலாஹண்டி, பாலங்கிர், பௌது, சோனேபூர் மாவட்டங்களில் ஓடும் ஒரு ஆறு ஆகும். தேல் ஆறு, மகாநதியின் முக்கியமான துணை ஆறாகும். இது திடிலாகர் நகரத்திலிருந்து எட்டு கிலோமீட்டர் தொலைவில் பாய்கிறது. மகாநதி ஆற்றின் குறிப்பிடத்தக்கத் துணை ஆற்றுடன் சுபர்ணபூரில் இணைகிறது. இரண்டு ஆறுகளும் இணையுமிடம் ஒரு வண்ணமயமான இடமாக உள்ளது. புகழ்பெற்ற கோசலேசுவர் சிவன் கோயிலான பைத்யநாத் கோயில், தேல் ஆற்றின் இடது கரையில் அமைந்துள்ளது.
# தேல் ஆறு

## ஆதாரம்

ஒடிசாவின் நபரங்பூர் மாவட்டத்தில் சமவெளியிலும், திறந்த பகுதியிலுமிருந்து (அமராவதி வனப்பகுதிக்கு அருகே ஒடிசா-சத்தீஸ்கர் எல்லைக்கு அருகில்) தேல் ஆறு உருவாகிறது. இது மகாநதி ஆற்றின் மிகப்பெரிய துணை ஆறாகும்.
# குவாகை ஆறு

**குவாகை ஆறு** (*Kuakhai River*) ஒடிசாவின் புவனேசுவரம் வழியாக பாயும் மகாநதி ஆற்றின் ஒரு துணை ஆறாகும். மகாநதி ஆறு கட்டக் நரஜ் பகுதியில் கதஜோடி ஆறாகப் பிரிந்து, உடனடியாக அது இரண்டாகப் பிரிந்து தெற்கு கிளை குவாக்கை ஆறாகப் பாய்கிறது. பாலியான்டாவின் கந்தர்பூரில் உள்ள குவாகாய் ஆற்றிலிருந்து பிரிந்து, தென்மேற்கு திசையில் நிமாபாரா, கோப் நோக்கி வங்காள விரிகுடா நோக்கிப் பாய்கிறது.
# பூட்டுத்தாக்கு

**பூட்டுத்தாக்கு** (PUTTUTHAKKU) என்பது இந்தியாவின் தமிழ்நாட்டின் இராணிப்பேட்டை மாவட்டத்தின், ஆற்காடு ஊராட்சி ஒன்றியத்தில் உள்ள பூட்டுத்தாக்கு ஊராட்சியில் அமைந்த ஒரு கிராமம் ஆகும். இதன் அஞ்சல் சுட்டு எண் 632517 ஆகும்.  
பூட்டுத்தாக்கு கிராமமானது, கன்னிகாபுரம், பூட்டுத்தாக்கு ஆதி திராவிடர் காலனி, பூட்டுத்தாக்கு அருந்ததியர் காலனி, நாராயணபுரம் போன்ற கிராமப் பகுதிகளைக் கொண்டது.
# பூட்டுத்தாக்கு

## அமைவிடம்

பூட்டுத்தாக்கு கிராமம் இராணிப்பேட்டை சட்டமன்றத் தொகுதிக்கும், அரக்கோணம் மக்களவைத் தொகுதிக்கும் உட்பட்டது.
இது இராணிப்பேட்டை நகரத்திற்கு தென்மேற்கே 16.5 கிலோ மீட்டர் தொலைவிலும்; வேலூர் நகரத்திற்கு கிழக்கே 13 கிலோ மீட்டர் தொலைவிலும். ஆற்காட்டிற்கு மேற்கே 12 கிலோ மீட்டர் தொலைவிலும் உள்ளது.
# பூட்டுத்தாக்கு

## கல்வி

- ஊராட்சி ஒன்றிய துவக்கப் பள்ளி, பூட்டுத்தாக்கு
- ஊராட்சி ஒன்றிய நடுநிலைப்பள்ளி, நாராயணபுரம்
- அரசு மேனிலைப்பள்ளி, பூட்டுத்தாக்கு
# பூட்டுத்தாக்கு

## போக்குவரத்து

### சாலைப்போக்குவரத்து

தேசிய நெடுஞ்சாலை 75 மற்றும் தேசிய நெடுஞ்சாலை 132பி பூட்டுத்தாக்கு கிராமம் அருகே செல்கிறது.
# பூட்டுத்தாக்கு

## போக்குவரத்து

### தொடருந்து நிலையங்கள்

பூட்டுத்தாக்கு கிராமத்திற்கு வடக்கே 5.5 கிலோ மீட்டர் தொலைவில் திருவலம் எனுமிடத்தில் தொடருந்து நிலையம் உள்ளது. இதன் வடமேற்கே 15.3 கிலோ மீட்டர் தொலைவில் காட்பாடி சந்திப்பு தொடருந்து நிலையம் உள்ளது.
# சுருபலிஜோரா

**சுருபலிஜோரா** (*Surubalijora*) அல்லது **சுருபலிஜோர்** என்பது இந்தியாவின் ஒடிசா சுபர்ணபூர் மாவட்டத்தின் பிர்மகாராஜ்பூர் துணைப்பிரிவின் சுபாலயா பகுதியில் அமைந்துள்ள ஒரு சிறிய ஆறு (ஜோரா அல்லது ஜோரெ) ஆகும். இது ஒரு மலையிலிருந்து உருவாகி சுபாலயா, தேபபாதர், அம்பசாரபட்டா அருகே மகாநதி நதியுடன் இணைகிறது. இதன் சந்திப்பு இடத்தில் ஒரு சிறிய வடிநிலத்தினை உருவாக்குகிறது. இந்த வடிநிலம் அருகே, நிலம் வளமானதாக உள்ளது. இங்கு அருகிலுள்ள கிராமங்களைச் சேர்ந்த விவசாயிகள் பல்வேறு காய்கறிகளைப் பயிரிடுகின்றனர்.  
ஒடிசா பாலம், கட்டுமானக் கழகம் சுபாலயா, காமிரா கிராமத்திற்கு அருகே சுருபலிஜோர் மீது ஒரு பாலத்தைக் கட்டியுள்ளது. ரைராக்கோல், பௌத், சுபாலயா, பீர்மஹாராஜ்பூர், தர்மசாலா, சோனேபூர், சம்பல்பூர் போன்ற பல்வேறு நகரங்களை இணைப்பதில் இந்த பாலம் முக்கியப் பங்கு வகிக்கிறது.
# குருதிப் பணம் (இசுலாம்)

***குருதிப் பணம்*** (*blood money*) அல்லது ***தியா*** (*Diya*, ) இசுலாமியச் சட்ட முறைமைப்படி, பாக்கித்தான், ஈரான், யெமன், சவுதி அரேபியா, ஐக்கிய அரபு அமீரகம் போன்ற இசுலாமிய நாடுகளில், தவறுதலாகச் செய்த கொலை, உடலைக் காயப்படுத்தல், சொத்துக்களை சேதப்படுத்தல் போன்ற வழக்குகளில் நட்ட ஈடாக, பாதிக்கப்பட்டவரின் வாரிசுகளுக்கு குருதிப் பணம் வழங்குவது கட்டாயம். தவறுதலாக கொலை செய்யப்பட்டால் மட்டுமே இது பொருந்தும். மேலும் பாதிக்கப்பட்டவரின் குடும்பத்தினர் குற்றவாளிகளுடன் சமரசம் செய்து கொள்ள வேண்டும்.
# பிம்ப்ரி சிஞ்ச்வடு அறிவியல் பூங்கா

**பிம்ப்ரி சிஞ்ச்வடு அறிவியல் பூங்கா** (*Pimpri Chinchwad Science Park*) என்பது இந்தியாவின் புனே பிம்ப்ரி சிஞ்ச்வடுவில் உள்ள ஓர் அறிவியல் மையமாகும். இது 2013ஆம் ஆண்டில் பிம்ப்ரி-சிஞ்ச்வடு மாநகராட்சியால் நிறுவப்பட்டது. இந்த வளாகத்தில் அறிவியல் மையம், அருங்காட்சியகம், கலைக்கூடம், கலையரங்கம், பொதுக்காட்சிக்கூடம், கோளரங்கம் உள்ளன.
# பிம்ப்ரி சிஞ்ச்வடு அறிவியல் பூங்கா

## அறிவியல் மையம்

அறிவியல் மையம் வளாகத்தின் முக்கிய பகுதியாகும். இங்கு அறிவியல் கண்காட்சிகளைக் காட்டும் ஒரு வேடிக்கையான அறிவியல் காட்சியகமும் உள்ளது. இந்த மையம் 7 முக்கிய பகுதிகளாகப் பிரிக்கப்பட்டுள்ளது.  
- தானுந்து பிரிவு
- வேடிக்கையான அறிவியல்
- ஆற்றல்
- பருவநிலை மாற்றம்
- முப்பரிமாணக் காட்சியகம்
- அறிவியல் பூங்கா
- டினோ பூங்கா
- பொதுக்காட்சிக்கூடம்
- கோளரங்கம்
- கலைக்கூடம்
- கலையரங்கம்
# ஓகா தொடருந்து நிலையம்

**ஓகா தொடருந்து நிலையம்** (*Okha railway station*), இந்தியாவின் குஜராத் மாநிலத்தின் தேவபூமி துவாரகை மாவட்டத்தில் அரபுக் கடற்கரையில் அமைந்துள்ளது. இது மேற்கு இரயில்வே மண்டலத்தின் ராஜ்கோட் இரயில்வே கோட்டத்தில் உள்ளது. இந்நிலையம் துவாரகைக்கு மேற்கே 30.6 கிலோ மீட்டர் தொலைவில் உள்ளது.
# ஓகா தொடருந்து நிலையம்

## முதன்மைத் தொடருந்துகள்

ஓகா தொடருந்து நிலையத்திலிருந்து இந்தியாவின் பல நகரங்களுக்கு தொடருந்துகள் இயக்கப்படுகிறது. அவைகளில் சில பின் வருமாறு:  
- 19567/19568 விவேக் விரைவு தொடருந்து - ஓகா-தூத்துக்குடி
- 15635 / 15636 துவாரகை எக்ஸ்பிரஸ் - குவகாத்தி -ஓகா
- 15045/15046 -கோரக்பூர்-ஓகா விரைவு வண்டி
- 16337/16338 எர்ணாகுளம் - ஓகா விரைவு வண்டி
- 19251/19252 சோமநாதபுரம்-ஓகா விரைவு வண்டி
- 22969/22970 ஓகா–வாரணாசி அதிவிரைவு வண்டி
- 22905/22906 ஓகா- ஹவுரா அதிவிரைவு வண்டி
- 16733/16734 இராமேசுவரம்-ஓகா விரைவு வண்டி
- 19575/19576 ஓகா-நாத்துவாரா (ராஜ்சமந்து மாவட்டம்) விரைவு வண்டி
- 20819/20820 புரி- ஓகா விரைவு வண்டி
- 19565/19566 தேராதூன்-ஓகா விரைவு வண்டி
- 19573/19574 ஓகா-ஜெய்ப்பூர் வாராந்திர விரைவு வண்டி
- 22945/22946 மும்பை சென்டிரல்- ஓகா, சௌராஷ்டிரா மெயில்
# முரளிதர் சந்திரகாந்த் பண்டாரி

**முரளிதர் சந்திரகாந்த் பண்டாரி** (*Murlidhar Chandrakant Bhandare*)(10 திசம்பர் 1928-15 சூன் 2024) என்பவர் ஓர் இந்திய அரசியல்வாதி ஆவார். இவர் மகாராட்டிரத்தினைச் சேர்ந்த மூத்த இந்திய தேசிய காங்கிரசு தலைவராகவும், 1980-1982,1982-1988 மற்றும் 1988-1994 ஆகிய மூன்று முறை மாநிலங்களவை உறுப்பினராகவும் இருந்தவர் ஆவார். இந்திய உச்ச நீதிமன்றத்தின் மூத்த வழக்கறிஞராகப் பணியாற்றிய பண்டாரி, இரண்டு முறை உச்ச நீதிமன்ற வழக்கறிஞர் சங்கத்தின் தலைவராகவும் இருந்துள்ளார். 19 ஆகத்து 2007 அன்று ஒடிசாவின் ஆளுநராக நியமிக்கப்பட்டார். இவர், 21 ஆகத்து 2007 அன்று பதவியேற்றார். சூன் 9, 2008 அன்று, இவர் இந்தியாவின் 2ஆவது தேசிய மகள் தினத்தை (நந்தினி திவாசு) குறித்தார். 2013 மார்ச் 9 அன்று எஸ். சி. ஜமீர் நியமிக்கப்படும் வரை இவர் பதவியில் தொடர்ந்தார். இவரது சுயசரிதை, *தி ஆர்க் ஆப் மெமரி மை லைப் அண்ட் டைம்சு* (*The Arc of Memory: My Life and Times)* மார்ச் 2024-இல் வெளியிடப்பட்டது. இவர் தனது 95 வயதில் சூன் 15,2024 அன்று இறந்தார்.
# வில்லியம் ஆதோரன் இலூயிசு

**சர் வில்லியம் ஆதோரன் இலூயிசு**, *(Sir William Hawthorne Lewis)*(29 சூன் 1888-19 அக்டோபர் 1970) என்பவர் இந்திய ஆட்சிப் பணி உறுப்பினராக இருந்தவர் ஆவார். இவர் 1941 முதல் 1946 வரை ஒடிசாவின் ஆளுநராகப் பணியாற்றினார்.  
கேம்பிரிட்ஜ், கான்வில் மற்றும் கயசு கல்லூரியில் கல்வி பயின்ற லூயிசு, 1911ஆம் ஆண்டில் இந்திய ஆட்சிப் பணியில் சேர்ந்தார்.  
1946ஆம் ஆண்டில் ஈராக்குது அணைக்கு இவர் அடிக்கல் நாட்டினார்.
# வடகோவை

**வடகோவை** என்பது இந்தியா தமிழ்நாடு மாநிலத்தில் கோயம்புத்தூர் மாவட்டத்தின் கோயம்புத்தூரிலுள்ள ஒரு நகரப் பகுதியாகும்.
# வடகோவை

## அமைவிடம்

கடல் மட்டத்திலிருந்து சுமார் 452.44 மீ. உயரத்தில், என்ற புவியியல் ஆள்கூறுகள் கொண்டு கோயம்புத்தூர் மாவட்டத்தில் வடகோவை அமையப் பெற்றுள்ளது.
# வடகோவை

## போக்குவரத்து

பல ஊர்களுக்கும் போக்குவரத்தை எளிதாக்கும் வடகோவையின் சிந்தாமணி சாலைச் சந்திப்பில் உலக உருண்டையைத் தாங்கும் மனித சிலை ஒன்று மரத்தால் நிறுவப்பட்டு, மக்களைக் கவரும் வகையில் உள்ளது.
# வடகோவை

## போக்குவரத்து

### தொடருந்து நிலையம்

இரண்டு நடைமேடைகளைக் கொண்ட கோயம்புத்தூர் வடக்கு சந்திப்பு தொடருந்து நிலையம் வடகோவையில் அமைந்துள்ளது. வடகோவை தொடருந்து நிலையத்தில், இவ்வழித்தடத்தில் பயணிக்கும் தொடருந்துகளில் பெரும்பாலானவை நின்று செல்கின்றன. மேலும், இந்த தொடருந்து நிலையத்திலிருந்தும் சில இரயில்கள் கிளம்புகின்றன.
# வடகோவை

## சமயம்

### இந்துக் கோயில்கள்

வடகோவையில் ஐயப்ப சுவாமி கோயில் ஒன்று உள்ளது. மேலும், தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிற சித்தி விநாயகர் கோயில் என்ற பிள்ளையார் கோயில் ஒன்றும் வடகோவையில் அமைந்துள்ளது.
# திபெத்திய உப்புக்கொத்தி

**திபெத்திய உப்புக்கொத்தி** என்பது **உப்புக்கொத்திப்** (*அனார்சின்கசு அட்ரிப்ரான்சு*) பறவைக் குடும்பத்தினைச் சேர்ந்த ஒரு சிறிய பறவையாகும். இது பாமிர் மலைகள், தியான் சான், திபெத்திய பீடபூமி, தெற்கு மங்கோலியா, கிழக்கு தென்னாப்பிரிக்கா, தெற்கு, கிழக்கு, தென்கிழக்கு ஆசியா குளிர்காலத்தில் இனப்பெருக்கம் செய்கிறது.  
இது முன்பு சைபீரிய (சின்ன உப்புக்கொத்தி) சிற்றினத்துடன் குறிப்பிட்டதாகக் கருதப்பட்டது. மேலும் மூன்று இது துணையினங்களை உள்ளடக்கியது. இவை: திபெத்தில் இனப்பெருக்கம் செய்யும் *அ. அ. அட்ரிப்ரான்சு*, பாமிர் மலைகளில் இனப்பெருக்கம் செய்யும் *அ. ஆ பாமினென்சிசு*, கிங்காயில் இனப்பெருக்கம் செய்யும் *அ. ஆ. சுகேஃபெரி* ஆகும்.  
2022ஆம் ஆண்டில் வெளியிடப்பட்ட ஓர் ஆய்வில், சின்ன உப்புக்கொத்தி, "*மங்கோலசு*" குழு பெரிய மணல் உப்புக்கொத்தியின் சகோதரக் குழு என்றும், "அட்ரிஃப்ரான்கள்" குழு இவற்றின் சகோதர குழுவாகவும் உள்ளது என்றும் முன்மொழியப்பட்டது. எனவே சின்ன உப்புக்கொத்தி வகைப்பாட்டியலில் பிரிவுத் தேவைப்பட்டது. வகைப்பாட்டியலானார்கள் இவற்றுக்குப் புதிய விலங்கியல் பெயரினைப் பொதுவான ஆங்கிலப் பெயருடன் பரிந்துரைத்தனர்.  
- சைபீரிய உப்புக்கொத்தி (*அனார்சின்கசு மங்கோலசு*) *அ. ம. மங்கோலசு, அ. ம இசுடிக்மன்னி*
- திபெத்திய உப்புக்கொத்தி (*அனார்சின்கசு அட்ரிபிரான்சு)* *அ. அ. அட்ரிபிரான்சு, அ. அ பாமினென்சிசு, அ. அ இசுகேபெரி*
- பாலைவன உப்புக்கொத்தி (*அனார்சின்கசு லெசுனுலால்டி*) தற்போது மணல் உப்புக்கொத்தி  
பன்னாட்டுப் பறவையியல் நிபுணர்கள் சங்கம் 2023ஆம் ஆண்டில் சின்ன உப்புக்கொத்தி வகைபிரித்தல், மறுபெயரை ஏற்றுக்கொண்டது. திபெத்திய உப்புக்கொத்தியினை ஒரு முழு சிற்றினமாக நிலைநிறுத்தியது.
# வணங்கான்

**வணங்கான்** (*Vanangaan*) என்பது 2025 இல் வெளிவந்த இந்தியத் தமிழ்த் திரைப்படமாகும். இத்திரைப்படத்தை பாலா எழுதி, இயக்கியிருக்கிறார். அதிரடி நாடகம் தொடர்பான இத்திரைப்படத்தை வி. ஹவுஸ் புரொடக்சன்ஸ் சார்பாக சுரேஷ் காமாட்சியும் இயக்குநர் பாலாவும் இணைந்து தயாரித்துள்ளனர். இப்படத்தில் அருண் விஜய், ரோசினி பிரகாஷ் ஆகியோர் முக்கிய வேடங்களில் நடித்துள்ளனர்.  
இத்திரைப்படம் 2022 மார்ச்சு மாதம் முறையாக அறிவிக்கப்பட்டது. சூர்யாவின் 2டி எண்டர்டெயின்மெண்ட் சார்பாக *சூர்யா 42* என்ற தற்காலிகப் பெயரில் நடித்து தயாரித்தார். அதே நேரத்தில் வணங்கான் என்ற பெயர் சூலை மாதத்தில் முறையாக அறிவிக்கப்பட்டது. படப்பிடிப்பில் சில முன்னேற்றங்கள் இருந்தபோதிலும், கதைக்கள மாற்றங்கள் காரணமாக திசம்பர் மாதத்தில் இப்படத்திலிருந்து சூர்யாவும், 2டி எண்டர்டெயின்மெண்டும் விலக்குப் பெற்றனர். அவருக்குப் பதிலாக அருண் விஜய், கீர்த்தி ஷெட்டி ஆகியோர் நடித்தனர். சுரேஷ் காமாட்சியும் பாலாவும் இணைந்து தயாரிப்புப் பணிகளை ஏற்றனர். அருண் விஜயுடன் முதன்மைப் புகைப்படம் எடுக்கும் பணி 2023 மார்ச் மாதம் தொடங்கி 2024 ஏப்ரல் மாதம் நிறைவடைந்தது. இப்படத்திற்கு ஜி. வி. பிரகாஷ் குமார் இசையமைக்க, ஆர். பி. குருதேவ் ஒளிப்பதிவும் சதீஷ் சூர்யா படத்தொகுப்பும் செய்துள்ளனர்.  
*வணங்கான்* 2025 சனவரி 10 அன்று உலக அளவில் திரையரங்குகளில் வெளியிடப்பட்டது.
# வணங்கான்

## நடிகர்கள்

- அருண் விஜய்
- ரோஷினி பிரகாஷ்
- சமுத்திரக்கனி - இந்தியக் காவல்துறைக் கண்பாளிப்பாளர் ஆர். கதிரவன்
- ஜான் விஜய்
- மிஷ்கின்
- ராதாரவி
- ரிதா
- சகாய தேவி
- பாலா சிவாஜி
- சண்முகராஜன்
- சிங்கம்புலி
- யோகன் சாக்கோ
- கவிதா கோபி
- பிருந்தா சாரதி
- ரவி மரியா
- மை. பா. நாராயணன்
- அருள்தாஸ்
- முனிஷ் சிவகுருநாத்
# வணங்கான்

## தயாரிப்பு

சூர்யாவின் அடுத்த திரைப்படமான *சூர்யா 41* என்ற தற்காலிகப் பெயரில் அமைந்த திரைப்படத்தை பாலா இயக்குவதாகவும், 2டி எண்டர்டெயின்மெண்ட் நிறுவனம் சார்பாக சூர்யா, ஜோதிகா இணைந்து தயாரிப்பதாகவும் 2022 மார்ச் 28 அன்று சூர்யா முறையாக அறிவித்தார். பாலாவின் பிறந்த நாளான 2022 சூலை 11 அன்று, சூர்யா முதற் தோற்ற சுவரொட்டியை வெளியிட்டார். மேலும் தமிழில் *வணங்கான்* என்றும், தெலுங்கில் *அச்சலுடு* என்ற தலைப்பிலும் வெளியிட்டார். *நந்தா,* பிதாமகன் திரைப்படங்களுக்குப் பிறகு பாலாவும் சூர்யாவும் இணைந்து பணியாற்றும் மூன்றாவது படம் இதுவாகும். சூர்யா இரட்டை வேடங்களில் நடித்ததாகக் கூறப்படுகிறது. அவற்றில் ஒன்று காது கேளாத ஊமையான கதாபாத்திரமாகும். கீர்த்தி ஷெட்டி, மமிதா பைஜு ஆகியோர் கதாநாயகிகளாக நடிக்க ஒப்பந்தம் செய்யப்பட்டனர்.  
ஆரம்பத்தில் படப்பிடிப்பு முழுவதுமாக மூன்று மாதங்களில் முடிக்க திட்டமிடப்பட்டிருந்தது, இருப்பினும், முன்னணி நடிகருக்கும் இயக்குநருக்கும் இடையிலான கருத்து வேறுபாடு காரணமாக சூன் மாதம் படத்தின் பணிகள் நிறுத்தப்பட்டன. இதைத் தொடர்ந்து, *வணங்கான்* கைவிடப்பட்டதாக வதந்தி பரவியது, அதை சூர்யா ஒரு சமூக ஊடகப் பதிவில் மறுத்தார். அதில் அவர் "மீண்டும் களத்திற்கு வர காத்திருக்கிறேன்" என்று கூறினார். இருப்பினும், படத்தின் கதையில் ஏற்பட்ட மாற்றங்கள் காரணமாக சூர்யாவும், 2டி எண்டர்டெயின்மெண்டும், இனி இப்படத்தின் ஒரு பகுதியாக இல்லை என்று 2022 திசம்பர் 4 அன்று பாலா அறிவித்தார். 2023 மார்ச் மாதம் சூர்யாவுக்குப் பதிலாக அருண் விஜய் நடிக்கிறார் என்று உறுதி செய்யப்பட்டு படப்பிடிப்பு தொடங்கியது. அதே நேரத்தில் ஷெட்டிக்குப் பதிலாக ரோஷினி பிரகாஷ் நடிக்கிறார். இறுதிப் படப்பிடிப்பு திருவண்ணாமலையில் நடந்தது. படப்பிடிப்பு 2024 ஏப்ரல் மாதம் நிறைவடைந்தது.
# வணங்கான்

## சர்ச்சைகள்

2024 பெப்ரவரி 28 இல், படப்பிடிப்பின் போது பாலா தன்னை உடல் ரீதியாகவும் மன ரீதியாகவும் தாக்கியதாக மமிதா பைஜு குற்றம் சாட்டினார். இந்நிகழ்வு கடைசியில் மமிதாவை இப்படத்திலிருந்து விலக்கிக் கொண்டது. பின்னர், ஊடகங்களால் தவறாகப் புரிந்து கொள்ளப்பட்டதாகவும், இதுபோன்ற நிகழ்வுகள் எதுவும் தனக்கு ஏற்படவில்லை என்றும் மமிதா தெளிவுபடுத்தினார். ஆனால் மற்ற தொழில்முறைக் கடமைகள் காரணமாக படத்திலிருந்து விலகினார். பின்னர், ஆரஞ்சு தயாரிப்பகத்தின் திரைப்படத் தயாரிப்பாளர் எஸ். சரவணன், முதன்முதலாக 2020 இல் *வணங்கான்* என்ற தலைப்பைப் பதிவு செய்ததாகக் கூறி, சென்னை உயர் நீதிமன்றத்தின் வழியாகப் படத்தின் வெளியீட்டைத் தடுக்க முயன்றார். இருப்பினும், அவரது கோரிக்கையை நீதிமன்றம் நிராகரித்தது.
# வணங்கான்

## பாடல்கள்

இப்படத்திற்கு ஜி. வி. பிரகாஷ் குமார் இசையமைத்துள்ளார். 2024 திசம்பர் 18 அன்று இசை வெளியீட்டு நிகழ்வைத் தொடர்ந்து, பாடல்கள் வெளியிடப்பட்டது. முதலில் "இறை நூறு" என்ற பாடல் 2024 திசம்பர் 21 அன்று வெளியிடப்பட்டது. சத்ய பிரகாஷ் பாடிய இரண்டாவது பாடல் "மௌனம் போலே" 2024 திசம்பர் 30 அன்று வெளியிடப்பட்டது.
# வணங்கான்

## வெளியீடு

*வணங்கான்* தைப்பொங்கல் வாரத்தில் 2025 சனவரி 10 அன்று வெளியிடப்பட்டது.
# சந்திரநாத் பாசு

## தொழில்

டாக்காவில் துணை நீதிபதியாக பணியாற்றிய சந்திரநாத் பாசு, பின் நிரந்தரமாக கொல்கத்தாவில் வங்காள நூலகத்தில் நூலகராக பணியாற்றினார். 1877ல் வங்காள மாகாண அரசில் அதிகாரப்பூர்வமாக மொழிபெயர்ப்பாளராக பணியில் சேர்ந்து, அதே பணியில் 1904ல் பணி ஓய்வு பெற்றார். பின்னர் சில ஆண்டுகள் ஜெய்பூர் கல்வியியல் கல்லூரியின் முதல்வராகவும், வங்காள சாகித்திய பரிஷத்தின் தற்காலிகத் துணைத் தலைவராகவும் பணியாற்றினார்.
# சந்திரநாத் பாசு

## செயல்பாடுகள்

### துவக்காலப் படைப்புகள்

1857 சிப்பாய் கிளர்ச்சி குறித்து *புகழ் பெற்ற புரட்சி* (Glorious Revolution) எனும் தலைப்பில் ஆங்கில மொழியில் நூல் எழுதினார்.
# சந்திரநாத் பாசு

## செயல்பாடுகள்

### பசுபதி சம்வாதம்

*பசுபதி சம்வாதம்* எனும் நூலை எழுதி வெளியிட்ட பிறகு சந்திரநாத் பாசு இந்து சமூகத்தில் நன்கு அறியப்பட்டார். இவர் கிறிஸ்தவ மற்றும் பிரம்ம சமாஜம் அறிஞர்களுடன் இறையியல் விவாதங்களை தொடங்கினார். மேலும் இந்துக்கள் சமய சாஸ்திரங்களை கடுமையாகப் பின்பற்ற வேண்டும் என்று வாதிட்டார்.
# சந்திரநாத் பாசு

## செயல்பாடுகள்

### சாகுந்தல தத்துவம்

மகாகவி காளிதாசரால் இயற்றப்பட்ட அபிஞான சாகுந்தலம் எனும் நாடக நூலை ஒற்றி சந்திரநாத் பாசுவின் பெரிய படைப்பான *சாகுந்தல தத்துவம்* எனும் ஒப்பீட்டு ஆய்வு நூல், இந்துத்துவா விழுமியங்களைக் கண்டறிய முயன்று மகத்தான வெற்றியைப் பெற்றது.
# சந்திரநாத் பாசு

## செயல்பாடுகள்

### இந்துத்துவா:இந்துக்களின் பழைமையான வரலாறு

சந்திரநாத் பாசுவின் முக்கியமான படைப்புகளில், 1892ல் எழுதிய *இந்துத்துவா:இந்துக்களின் பழைமையான வரலாறு* ( *Hindutva--Hindur Prakrita Itihas*) எனும் நூல் எளிய மக்களிடையே அத்வைத கோட்பாட்டை நிலைநிறுத்துவதாகும்.
# இந்தோனேசிய பிரதமர்

**இந்தோனேசிய பிரதமர்** (ஆங்கிலம்: *Prime Minister of Indonesia*; இந்தோனேசியம்: *Perdana Menteri Indonesia*) என்பது இந்தோனேசியாவில் 1945 முதல் 1966 வரை செயல்பாட்டில் இருந்த ஓர் அரசியல் பதவி ஆகும்.  
அந்தக் காலகட்டத்தில், இந்தோனேசிய பிரதமர் என்பவர் இந்தோனேசிய அமைச்சரவையின் பொறுப்பாளராக இருந்தார். இந்தோனேசிய அமைச்சரவை என்பது இந்தோனேசிய மக்களவை மற்றும் இந்தோனேசிய அதிபர் எனும் இந்தோனேசிய அரசாங்கத்தின் மூன்று பிரிவுகளில் ஒன்றாகும்.  
சுகார்னோவின் 1959-ஆம் ஆண்டு தீர்ப்பாணையைத் தொடர்ந்து *(President Sukarno's 1959 Decree),* 1959-ஆம் ஆண்டு தொடங்கி; 1966-ஆம் ஆண்டு வரை; அதிபர் சுகார்னோ தொடர்ந்து இந்தோனேசியாவின் பிரதமராகப் பொறுப்பு வகித்து வந்தார்.
# இந்தோனேசிய பிரதமர்

## பொது

18 ஆகத்து 1945 அன்று, விடுதலை நாள் அறிவிப்பிற்குப் பின்னர் ஒரு நாள் கழித்து, சுகார்னோ அதிபராக நியமிக்கப்பட்டார்; மற்றும் 1945 இந்தோனேசியாவின் அரசியலமைப்பு நடைமுறைக்கு வந்தது.  
அதில் இந்தோனேசியா ஓர் அதிபர் முறையைச் சுற்றி கட்டமைக்கப்பட்டது என்று கூறப்பட்டது; எனவே, ஒரு பிரதமருக்கான அதிகாரம் அரசியலமைப்பில் எதுவும் இல்லை; அமைச்சரவை என்பது நேரடியாக அதிபரின் பொறுப்பின் கீழ் வருகிறது எனவும் உறுதிப்படுத்தப்பட்டது.
# இந்தோனேசிய பிரதமர்

## பொது

### துணை அதிபரின் தீர்ப்பாணை

இருப்பினும், இந்தோனேசிய துணை அதிபரின் எண்.எக்ஸ் *(Vice-Presidential Edict No.X)* தீர்ப்பாணையைத் தொடர்ந்து, 1945 நவம்பர் 11 அன்று, இந்தோனேசிய மத்திய தேசியக் குழு *(Central Indonesian National Committee)*; *(Komite Nasional Indonesia Pusat)* (**KNIP**) ஒரு தற்காலிக அமைச்சரவைக்குப் பொறுப்பேற்றது.  
இதைத் தொடர்ந்து, அமைச்சரவை நீக்கம் செய்யப்பட்டது. இருப்பினும், சுத்தான் சாரீர் முதல் பிரதமராக வருமாறு கேட்டுக் கொள்ளப்பட்டார். அவர் தன் சொந்த அமைச்சரவையைத் தேர்ந்தெடுக்க அனுமதி வழங்கினால் மட்டுமே பிரதமர் பதவியை ஏற்கத் தயார் என ஒப்புதல் தெரிவித்தார். புதிய அமைச்சரவை 1945 நவம்பர் 14 அன்று அறிவிக்கப்பட்டது.
# இந்தோனேசிய பிரதமர்

## பொது

### உட்பூசல்கள்

உள்நாட்டு அரசியல் பூசல்கள் காரணமாக 1946 மார்ச் 28 அன்று சுத்தான் சாரீர் பதவி துறப்பு செய்தார். ஆனாலும் அடுத்த அமைச்சரவையை அமைக்குமாறு சுத்தான் சாரீர் கேட்டுக் கொள்ளப்பட்டார். அந்த அமைச்சரவை 1946 அக்டோபரில் சரிந்தது. இருப்பினும் மீண்டும், புதிய அமைச்சரவையில் பிரதமராகத் தொடர சுத்தான் சாரீர் ஒப்புக்கொண்டார். இறுதியாக, உட்பூசல்கள் காரணமாக சுத்தான் சாரீர் 1947 சூன் 27 அன்று பதவி துறப்பு செய்தார்.  
அவருக்குப் பதிலாக அமீர் சஜாரிபுடின் *(Amir Sjarifuddin)* என்பவர் புதிய பிரதமராக நியமிக்கப்பட்டார்; மேலும் சுத்தான் சாரீர் ஐக்கிய நாடுகள் அவையில் இந்தோனேசியப் பிரதிநிதியாக நியமிக்கப்பட்டார். இந்தோனேசிய பிரதமர் பதவி 25 சூலை 1966-இல் நிரந்தரமாகக் கலைக்கப்பட்டது.
# தேசிய நெடுஞ்சாலை 218 (இந்தியா)

**தேசிய நெடுஞ்சாலை 218** (*National Highway 218 (India)*) பொதுவாக **தே. நெ. 218** எனக் குறிப்பிடப்படுகிறது. இது இந்தியாவின் ஒரு தேசிய நெடுஞ்சாலை ஆகும். தேசிய நெடுஞ்சாலை 218 இந்தியாவின் மேற்கு வங்காளம், சார்க்கண்டு மாநிலங்கள் வழியாகச் செல்கிறது.
# தேசிய நெடுஞ்சாலை 218 (இந்தியா)

## வழித்தடம்

தேசிய நெடுஞ்சாலை 218 மேற்கு வங்கம், சார்க்கண்டு மாநிலங்களில் உள்ள புருலியா, சந்தக்யாரி, ஜாரியா, தன்பாத் ஆகியவற்றை இணைக்கிறது. சந்தன்கியாரிக்கும் புருலியாவுக்கும் இடையில் ஒரு நகரமாக வளரும் ஒரு சிறிய கிராமம் நவ்திகா.
# தேசிய நெடுஞ்சாலை 218 (இந்தியா)

## சந்திப்புகள்

: புருலியா அருகே முனையம்
: தன்பாத் அருகே முனையம்
# தேசிய நெடுஞ்சாலை 516இ (இந்தியா)

**தேசிய நெடுஞ்சாலை 516இ** (*National Highway 516C (India)*) பொதுவாக தே. நெ. 516இ என்று அழைக்கப்படுகிறது. இது இந்தியாவின் ஆந்திரப் பிரதேச மாநிலத்தில் உள்ள ஒரு தேசிய நெடுஞ்சாலை ஆகும். இது தேசிய நெடுஞ்சாலை 16-இன் இரண்டாம் நிலை பாதையாகும்.
# சாபாவரம் மண்டல்

**சாபாவரம் மண்டல்** (*Sabbavaram mandal*) என்பது இந்தியாவின் ஆந்திரப் பிரதேச மாநிலத்தில் உள்ள அனகாபள்ளி மாவட்டத்தில் உள்ள ஒரு மண்டல் ஆகும்.  
இம்மண்டலத்தில் மூன்று பல்கலைக்கழகங்கள் உள்ளன.  
- தாமோதரம் சஞ்சீவையா தேசியச் சட்டப் பல்கலைக்கழகம்
- இந்தியப் பெட்ரோலியம், எரிசக்தி நிறுவனம்
- இந்திய கடல்சார் பல்கலைக்கழகம், விசாகப்பட்டினம்  
சாபாவரம் சராசரியாக கடல் மட்டத்திலிருந்து 20 மீட்டர் (66அடி) உயரத்திலுள்ளது.
# சாபாவரம் மண்டல்

## சாபாவரம் மண்டலத்தில் உள்ள கிராமங்களின் பட்டியல்

- அம்ருதாபுரம்
- அண்டகப்பள்ளி
- அரிபகா
- அசகப்பள்ளி
- அய்யன்பாலம்
- பங்கரம்மாபாலம்
- படாஜங்கலாபாலம்
- போடுவாளாசா
- சிந்தலா அக்ராகரம்
- தோங்கலா மாரி சீதாராம்புரம்
- எல்லுப்பி
- எருகுணைடுப்பாளம்
- காளி பீமாவரம்
- கங்காவரம்
- கோட்டிவாடா
- குல்லெபள்ளி
- இருவாடா
- லாகிசெட்டிபாலாம்
- மொகளிபுரம்
- நல்லரேகுபாலேம்
- நரபாத்
- பைடிவாடா
- பைடிவாடா அக்ராகாரம்
- ராயபுரா அக்ராகாரம்
- சப்பாவரம்-கொல்லாலபாலம்
- சப் பவர்ம அக்ராகரம்-சப் பவ்ரமம்
- தெக்கலிப்பாலம்
- வாங்காளி
- வேதுள்ளநரவ
- விப்பாக அக்ராகாரம்
# தேசிய நெடுஞ்சாலை 716ஆ (இந்தியா)

**தேசிய நெடுஞ்சாலை 716ஆ (இந்தியா)** (*National Highway 716B (India)*) என்பது சித்தூர்-தச்சூர் நெடுஞ்சாலை, புதிதாக தே. நெ. 716ஆ என எண்ணிடப்பட்ட, இந்தியாவில் கட்டுமானத்தில் உள்ள 117 கிலோமீட்டர் (73 மைல்) நீளமுள்ள பசுமை வழி நெடுஞ்சாலை ஆகும். இந்த நெடுஞ்சாலை பாரத்மாலா பரியோஜனா திட்டத்தின் ஒரு பகுதியாக சித்தூர் அருகே கீனதம்பள்ளியில் தொடங்கி தமிழ்நாட்டில் சென்னை அருகே பொன்னேரி தட்சூரில் முடிவடையும்.
# தேசிய நெடுஞ்சாலை 716ஆ (இந்தியா)

## நிலை புதுப்பிப்புகள்

- பிப்ரவரி 2019: சில கிராமங்களில் விவசாயிகள் நிலம் கையகப்படுத்துவதற்கு எதிர்ப்பு.
- ஆகத்து 2020: விரைவுச் சாலையை நிறைவு செய்வதற்கான இலக்கு தேதி மார்ச் 2024 என நிர்ணயிக்கப்பட்டுள்ளது.
- மார்ச் 2024: விவசாயிகளின் போராட்டத்தால் கட்டுமானப் பணிகள் தொடங்கப்படவில்லை
# அமீர் சந்த் பம்ப்வால்

**அமீர் சந்த் பம்ப்வால்** (*Amir Chand Bombwal*) (8 ஆகஸ்ட் 1893 - 10 பிப்ரவரி 1972) பஞ்சாபில் பிறந்த இந்திய விடுதலை இயக்கப் போராளியாவார். பிரித்தானிய இந்தியாவின் வடமேற்கு எல்லைப்புற மாகாணமான கைபர் பக்துன்வா மாகாணத்தின் பெசாவரில் இந்திய தேசிய காங்கிரசு கட்சியின் தலைவராக இருந்தார். எல்லை காந்தி என அழைக்கப்பட்ட கான் அப்துல் கப்பார் கானுக்கு நெருங்கிய கூட்டாளியும் ஆவார். மேலும் இவர், *தி பிரன்டியர் மெயில்* என்ற வாராந்திர செய்தித்தாளின் நிறுவனராகவும் அதன் ஆசிரியராகவும், மற்றும் வெளியீட்டாளராகவும் இருந்தார்.